Tasekla timawit ɣef wakken i neẓra d ayen akk i d-yeddan neɣ i d-iɛeddan deg ubrid n ccfawat. Dayen i d-yellan seg yimi ɣer umeẓẓuɣ. Gar tulmisin-ines ad d-nebder:  Tasekla timawit, d tin yellan war ameskar. Lmaɛna-s win i d-yennan iḍrisen-is ama d tamacahut, inzan, timseɛreqt, atg. yettili war ameskar, ur yettban ara d anwa i tt-idyennan. Ur tesɛi ara bab, daymi ttuneḥsab d ayla n tmeti. Maca, llan kra n yismawen qqimen-d, ladɣa di tmedyazt (am Ccix Lḥesnawi, Si Muḥend, atg).